La regidora de Sanitat, Isabel Mª Mora, es reuneix amb diferents associacions de Burjassot per a preparar la Fira de la Salut
2025-07-24

Ja està la maquinària en marxa i, a poc a poc, es van ultimant tots els detalls que faran que Burjassot celebre la seua Fira de la Salut el proper mes de juny.

Des de la regidoria de Sanitat, dirigida per Isabel Mª Mora, s’estan duent a terme diferents reunions amb les entitats del municipi que participaran en la Fira per a, de manera coordinada i participativa, tots aporten la seua visió i el seu granet d’arena a aquest nou esdeveniment.

En aquesta ocasió, Isabel s’ha reunit amb els representants d’Afivan, Fem Salut Mental Burjassot, Cermi i l’Associació de Diabètics de Burjassot. Amb tots ells s’està treballant, juntament amb altres entitats, com ADERES, perquè l’esdeveniment siga tot un èxit de participació i d’organització i siga del grat de les veïnes i els veïns de Burjassot.